CELEX: 62008CN0037
Language: el
Date: 2008-01-31 00:00:00
Title: Υπόθεση C-37/08: Αίτηση για την έκδοση προδικαστικής αποφάσεως, την οποία υπέβαλε το VAT και Duties Tribunal, Λονδίνο (Ηνωμένο Βασίλειο) στις 31 Ιανουαρίου 2008 — RCI Europe κατά Commissioners of HM Revenue and Customs

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/16
            
         Αίτηση για την έκδοση προδικαστικής αποφάσεως, την οποία υπέβαλε το VAT και Duties Tribunal, Λονδίνο (Ηνωμένο Βασίλειο) στις 31 Ιανουαρίου 2008 — RCI Europe κατά Commissioners of HM Revenue and Customs
   (Υπόθεση C-37/08)
   (2008/C 92/30)
   Γλώσσα διαδικασίας: η αγγλική
   Αιτούν δικαστήριο
   VAT και Duties Tribunal, Λονδίνο
   Διάδικοι στην υπόθεση της κύριας δίκης
   
      Προσφεύγουσα: RCI Europe
   
      Καθής: Commissioners of HM Revenue and Customs
   Προδικαστικά ερωτήματα
   
               1.
            
            
               Στο πλαίσιο των υπηρεσιών που παρέχει η προσφεύγουσα έναντι:
               
                           —
                        
                        
                           του τέλους εγγραφής·
                        
                     
                           —
                        
                        
                           του τέλους συνδρομής· και
                        
                     
                           —
                        
                        
                           του τέλους ανταλλαγής,
                        
                     που καταβάλλουν τα μέλη του προγράμματος Weeks, της προσφεύγουσας, ποιοι παράγοντες πρέπει να ληφθούν υπόψη για να κριθεί αν οι υπηρεσίες είναι «σχετικές με» ακίνητα αγαθά κατά την έννοια του άρθρου 9, παράγραφος 2, στοιχείο α', της Έκτης Οδηγίας (1) ΦΠΑ (ήδη άρθρο 45 της νέας οδηγίας (2) ΦΠΑ);
            
         
               2.
            
            
               Αν κάποια από τις υπηρεσίες ή όλες οι υπηρεσίες που παρέχει η προσφεύγουσα είναι «σχετικές με» ακίνητα αγαθά κατά την έννοια του άρθρου 9, παράγραφος 2, στοιχείο α', της Έκτης Οδηγίας ΦΠΑ (ήδη άρθρο 45 της νέας οδηγίας ΦΠΑ), είναι το ακίνητο αγαθό με το οποίο εκάστη ή όλες οι υπηρεσίες συνδέονται, το ακίνητο που έχει κατατεθεί στη δεξαμενή ή το ακίνητο που ζητείται σε αντάλλαγμα για την κατάθεση ακινήτου, ή αμφότερα τα ακίνητα;
            
         
               3.
            
            
               Αν κάποια από τις υπηρεσίες είναι «σχετική» με αμφότερα τα ακίνητα, πως πρέπει να χαρακτηρισθούν οι υπηρεσίες βάσει της Έκτης Οδηγίας ΦΠΑ (ήδη νέα οδηγία ΦΠΑ);
            
         
               4.
            
            
               Λαμβανομένων υπόψη των διαφορετικών λύσεων που έχουν δώσει διάφορα κράτη μέλη, πως πρέπει να χαρακτηρισθεί, βάσει της Έκτης Οδηγίας ΦΠΑ (ήδη νέα οδηγία ΦΠΑ), το εισόδημα από το «τέλος ανταλλαγής» που αποκομίζει ο υποκείμενος στον φόρο για τις ακόλουθες υπηρεσίες:
               
                           —
                        
                        
                           διευκολύνει την ανταλλαγή δικαιωμάτων χρήσεως διακοπών που κατέχει ένα μέλος προγράμματος το οποίο λειτουργεί ο υποκείμενος στον φόρο, έναντι των δικαιωμάτων χρήσεως διακοπών που έχει άλλο μέλος του προγράμματος αυτού· και/ή
                        
                     
                           —
                        
                        
                           παρέχει δικαιώματα χρήσεως σε κατάλυμα που έχει αγοράσει ο υποκείμενος στον φόρο από τρίτους υποκειμένους στον φόρο, προκειμένου να εφοδιάσει τη δεξαμενή καταλυμάτων που διαθέτει στα μέλη του συστήματος;
                        
                     
         
      (1)  Έκτη οδηγία 77/388/ΕΟΚ του Συμβουλίου της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση ΕΕ 145, σ. 1.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας ΕΕ L 347, σ. 1.